L 177/86
LV
Eiropas Savienības Oficiālais Vēstnesis
12.7.2023.
(148) Patēriņam Savienībā bija šāda dinamika:
2. tabula
Patēriņš Savienībā (t)
Kopējais patēriņš Savienībā Indekss (2019. gads = 100)
2019
2020
2021
Izmeklēšanas periods
[70 000–75 000]
[42 000–46 000]
[44 000–48 000]
[47 000–51 000]
100
60
63
68
Avots: sūdzības iesniedzējs, atbildes uz anketas jautājumiem, ražotāji eksportētāji, kas sadarbojās, un Eurostat.
(149) Attiecīgajā periodā patēriņš Savienībā samazinājās par 32 %.
Pēc sākotnējā straujā krituma par 40 % 2020. gadā nākamajos gados patēriņš atkal nedaudz pieauga.
Kritums 2020. gadā sakrita ar gadu, kad Savienību vissmagāk skāra Covid-19 pandēmija, un to lielā mērā var saistīt ar pārvietošanās ierobežojumiem, kad uz laiku tika slēgtas gan tērauda profila galvas plašu ražotāju, gan lietotāju rūpnīcas.
Turklāt, kā paskaidrots 29. apsvērumā, tērauda profila galvas plates galvenokārt izmanto kuģubūves nozarē.
Savienībā lielāko daļu attiecīgā ražojuma izmanto kruīza kuģu un citu luksusa kuģu, kā arī militāro kuģu ražošanā.
Viena no Covid-19 pandēmijas sekām bija luksusa kuģu pasūtījumu un ražošanas palēnināšanās, kas spēcīgi ietekmēja tērauda profila galvas plašu ražošanu.
Lai gan patēriņš kopš 2020. gada ir pieaudzis, tas joprojām ir tālu no līmeņa, kāds bija pirms pandēmijas.
4.3.
Imports no attiecīgajām valstīm
4.3.1.
Importa no attiecīgajām valstīm ietekmes kumulatīvs novērtējums
(150) Saskaņā ar pamatregulas 3. panta 4. punktu Komisija pārbaudīja, vai attiecīgo valstu izcelsmes tērauda profila galvas plašu imports būtu jāvērtē kopumā.
(151) Dempinga starpība, kas noteikta attiecībā uz importu no Ķīnas un Turcijas, bija lielāka nekā pamatregulas 9. panta 3. punktā noteiktā de minimis robežvērtība.
Importa apjoms no katras attiecīgās valsts nebija nenozīmīgs pamatregulas 5. panta 7. punkta nozīmē.
Tirgus daļas izmeklēšanas periodā bija attiecīgi [4,0–6,0] % un [53,0–58,0] %.
(152) Konkurences apstākļi starp importu par dempinga cenām no Ķīnas un Turcijas un līdzīgo ražojumu bija līdzīgi.
Konkrētāk, importētie ražojumi konkurēja savā starpā un ar Savienībā ražotajām tērauda profila galvas platēm, jo tiem ir jāatbilst tiem pašiem tehniskajiem standartiem un jābūt sertificētiem vienās un tajās pašās iestādēs, lai tie atbilstu paredzētajam galapatēriņam.
Tērauda profila galvas plates no visiem avotiem tiek pārdotas, izmantojot tos pašus pārdošanas kanālus līdzīgām klientu kategorijām.
Kuģu būvētāji izmanto vienas un tās pašas tērauda profila galvas plates vienam un tam pašam mērķim, un atšķiras tikai ražojuma tehniskie aspekti (piemēram, platums, garums, tērauda marka utt.), nevis ražojuma izcelsme.
(153) Tādējādi visi pamatregulas 3. panta 4. punktā noteiktie kritēriji bija izpildīti, un, lai noteiktu kaitējumu, imports no Ķīnas un Turcijas tika vērtēts kopumā.